OKRESNÁ PROKURATÚRA ZVOLEN 
Trhová 7, 960 19 Zvolen 1

Číslo: 3 Pv 222/14/6611	Zvolen 17.12.2015 
EEČ: 2-51-144-2015

U Z N E S E N I E

Trestná vec:	obv. XXXXX 
Trestný čin:	Prečin Nezaplatenie dane a poistného podľa § 278 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátorka Okresnej prokuratúry Zvolen
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX
väzba: nie 
ktorý je trestne stíhaný pre trestný čin:
- Prečin Nezaplatenie dane a poistného podľa § 278 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry XXXXX zo dňa 1.7.2014 spisová značka 3 Pv 222/14/6611, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uvedeného prečinu sa dopustil na tom skutkovom základe, že ako samostatne zárobkovo činná osoba podnikajúca pod obchodným menom XXXXX s miestom podnikania XXXXX, XXXXX, IČO: XXXXX okres XXXXX, registrovaný na Sociálnej poisťovni pobočka XXXXX ako osoba povinná platiť poistné a príspevky a tieto odvádzať na účet Sociálnej poisťovne za kalendárny mesiac pozadu, nezaplatil poistné na sociálne poistenie za obdobie august 2011 až marec 2014, s výnimkou mesiacov november 2011, december 2011 a apríl 2013 napriek tomu, že podľa záverov znaleckého posudku mal na zaplatenie poistného dostatok finančných prostriedkov, čím neodviedol Sociálnej poisťovni pobočka XXXXX, XXXXX poistné v celkovej výške 3 687,65 €.    

Uznesením prokurátora Okresnej prokuratúry XXXXX zo dňa 1.7.2014, spisová značka 3 Pv 222/14/6611, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	16 mesiacov
 
Odôvodnenie:
XXXXX prokuratúry XXXXX rozhodla uznesením zo dňa 01. 07.2014  sp. zn. 3Pv 222/2014, ktoré sa stalo právoplatným dňa 08.07.2014 postupom podľa § 216 ods. 1 Tr. poriadku o podmienečnom zastavení trestného stíhania vedeného proti obvinenému XXXXX, nar. 24. 06. 1966 vo Zvolene, trvale bytom XXXXX - XXXXX povereným príslušníkom OR PZ Obvodné oddelenie XXXXX sp. zn. XXXXX pre prečin nezaplatenia dane a poistného podľa § 278 ods. 1 Tr. zákona na tom skutkovom základe, že ako samostatne zárobkovo činná osoba podnikajúca pod obchodným menom XXXXX s miestom podnikania XXXXX, XXXXX, IČO: XXXXX okres XXXXX, registrovaný na Sociálnej poisťovni pobočka XXXXX ako osoba povinná platiť poistné a príspevky a tieto odvádzať na účet Sociálnej poisťovne za kalendárny mesiac pozadu, nezaplatil poistné na sociálne poistenie za obdobie august 2011 až marec 2014, s výnimkou mesiacov november 2011, december 2011 a apríl 2013 napriek tomu, že podľa záverov znaleckého posudku mal na zaplatenie poistného dostatok finančných prostriedkov, čím neodviedol Sociálnej poisťovni pobočka XXXXX, XXXXX poistné v celkovej výške 3 687,65 €.

Podľa § 216 ods. 2 Tr. poriadku bola obvinenému XXXXX uložená skúšobná doba v trvaní 16 mesiacov. Dňom 08. 11. 2015 obvinenému XXXXX  skúšobná doba uplynula.

Po uplynutí skúšobnej doby boli na osobu obvineného zadovážené aktuálne
správy, posudky a odpis z registra trestov. Zo zadovážených správ vyplýva, že obvinený sa v čase plynutia skúšobnej doby nedopustil žiadneho trestného činu, nebol uznaný vinným zo spáchania priestupku. Podľa zadováženého odpisu registra trestov a vykonanej lustrácie vyplýva, že obvinený  sa v čase plynutia skúšobnej doby nedopustil žiadneho trestného činu a nie je evidovaný za spáchanie žiadneho priestupku. Z miesta trvalého bydliska nie je bližšie hodnotený. V súčasnosti nie je voči nemu vedené žiadne trestné stíhanie.  

Podľa § 217 ods. 1 Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším
uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. Podľa § 217 ods. 2 Tr. poriadku ak do dvoch rokov od uplynutia skúšobnej doby nebolo vydané rozhodnutie podľa odseku 1 bez zavinenia obvineného, má sa za to, že sa osvedčil.

Podľa § 217 ods. 4 Tr. poriadku právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 ods. 1 písm. e/ Tr. poriadku.

Nakoľko obvinený XXXXX podľa zadovážených listinných dôkazov viedol
v skúšobnej  dobe  podmienečného  odsúdenia riadny život, boli  splnené  zákonné podmienky na procesné rozhodnutie podľa § 217 ods. 1 Tr. poriadku o osvedčení sa
obvineného.  
Poučenie:
Proti tomuto uzneseniu je prípustná sťažnosť, ktorú možno podať u prokurátora Okresnej prokuratúry XXXXX do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)  

JUDr. Jana Žlnková
prokurátorka